ફળની આશા ન હોય તો કર્મ શું કામ કરું ? બેસી ના રહું, આનંદથી ! ગીતાકારને આ નિવૃત્તિ મંજૂર નથી. એણે કહ્યું, સમાજના મોટા ભાગના લોકો આ રસ્તે નથી ચાલી શકવાના. બધા લોકો કર્મયોગી નહિ થઈ શકે. બધા લોકો કર્મફળની આશા નથી છોડી શકવાના. માટે તેં કર્મના ફળની આશા છોડી દીધા પછી તારા માટે કશું કરવાનું નથી તેમ છતાં જો તું કામ કરવાનું છોડી દે તો તારું જોઈને બીજા ચાલે. આ દુનિયા શ્રેષ્ઠ માણસોનું અનુકરણ કરે છે. માટે તારી ફરજ બની જાય છે કે તારે એ લોકોમાં બુદ્ધિભેદ નહિ કરવો. બધા જ કામો કરવા, હોંશભેર કરવા, આસક્તિપૂર્વક કરવા. લોકો જેમ કરે એમ તારે કરવા. માત્ર તારું મન એ બધાથી જુદું – નિર્લેપ રાખવું. માટે કર્મયોગી સામાન્ય માણસ કરતાં અલગ હોવા છતાં સામાન્ય દેખાતો હોય છે.